
Cyflwyniad
Yn yr aseiniad yma cyflawnwyd astudiaeth achos er mwyn asesu defnydd dulliau dysgu ac addysgu mewn ysgol gynradd. Bwriad yr astudiaeth oedd i gymharu arsylwadau i’r modelau a damcaniaethau a trafwyd bellach yn yr traethawd. Defnyddiwyd methodoleg o arsylwad anghyfranogol strwythuredig,  er mwyn gallu casglu gwybodaeth dibynadwy, mewn sefyllfa naturiol lle fydd y dysgwyr yn llai tebygol o ymddwyn yn wahanol i’r arfer. Roedd rhaid dewis digwyddiad critigol o’r cyfnod arsylwi. Ystyr digwyddiad critigol yw digwyddiad cyffredin sydd wedi cael ei ddadansoddi i gyfateb gyda damcaniaethau addysgeg a modelau dysgu i well ddeall yr hyn sydd yn gweithio ar lawr y dosbarth tra’n addysgu (Tripp 2011). Wedi penderfynu a gwerthuso ar y digwyddiad critigol gan ddefnyddio modelau a damcaniaethau awgrymwyd camau nesaf ar gyfer wella addysgu ac i ddeall ble mae’r safon y plentyn yn ystod y wers. Defnyddiwyd modelau cysylltiad Haylock, et al., a damcaniaeth ‘ Y Parth Procsimol’ Vygotsky (1978) ar gyfer cyfiawnhau a deall yr hyn a welwyd yn ystod yr arsylwad. Pwrpas adfyfyrio yw i ddefnyddio ymchwil, modelau a damcaniaethau i ystyried a gwella safon yr addysgu er mwyn gallu gwella ansawdd dysgu y dysgwyr i alluogi gwelliant yn ôl gwaith a lles. Mi fydd Cwricwlwm i Gymru yn dechrau yn 2022, sydd yn pwysleisio ar pedwar diben gan Donaldson (2015). Fe fydd bellach yn bwysig i gynllunio ac adfyfyrio yn erbyn y cwricwlwm newydd er mwyn sicrhau eu llwyddiant a chynnydd cenedlaethol. 


Arsylwi
Drwy ddilyn canllawiau BERA (2015) sydd yn trafod parch tuag at gymdeithas yr Ysgol byddaf yn cyfeirio at yr ysgol achos fel ‘Ysgol Y’ i sicrhau anhysbysrwydd drwy gydol yr aseiniad. Byddaf yn nodi cyfres o ddigwyddiadau critigol a arsylwyd yn ystod yr amser yn ‘Ysgol Y’.  
 Mae Ysgol Y wedi lleoli yn Ne Cymru mewn ardal boblogaidd iawn. Sylwyd yn gyntaf bod niferoedd y dysgwyr sydd yn cael prydiau am ddim yn llai na’r canran cenedlaethol sydd yn argymell efallai bod yr amgylchiadau economaidd-gymdeithasol yn sefydlog iawn. Mae tua 400-450 o ddysgwyr yn mynychu’r Ysgol, ac ychydig iawn sydd yn dod o gefndiroedd lleiafrifoedd ethnig. Tua chwarter o blant Ysgol Y sydd yn deillio o gefndir cartrefol Cymraeg (Estyn 2018). Er hyn, yn y dosbarth yma, dim ond dau sydd yn clywed Cymraeg ar yr aelwyd yn ddyddiol. Dewiswyd blwyddyn 1 o’r Cyfnod Sylfaen i arsylwi, yn y dosbarth mae yna 27 dysgwr, athro (A) a chynorthwyydd dysgu (C). Ar ddiwrnod yr arsylwi, nid oedd un o’r dysgwyr yn cael cymorth addysgiadol ychwanegol a doedd neb yn peri gofid o ran ymddygiad sylweddol chwaith. Yr unig ofid ysgafn yw lefel dealltwriaeth o’r Gymraeg a dim ond oherwydd y trychineb byd-eang Cofid - 19 sydd yn ein hamgylchu, ac wedi achosi i’r dysgwyr golli hanner flwyddyn o addysg sylfaenol yn y Dosbarth Derbyn. Dechreuodd yr arsylwad yma ar ddechrau tymor y Gaeaf, gydag amodau gwahanol mewn lle i sicrhau diogelwch pawb sydd yn bresennol ar y safle. Mae hwn yn cynnwys yr ystafell wedi lleihau  i warantu rhwyddineb i lanhau’r adnoddau.
Roedd amgylchedd y dosbarth yn heddychlon iawn, a gwelwyd parch tuag at bawb o’r cychwyn hyd at ddiwedd y dydd. 


Methodoleg
Yn gyntaf, rhaid inni ofyn y cwestiwn beth ydy pwrpas arsylwi  yn y byd addysg a beth ydy pwysigrwydd y canlyniadau o’r arsylwi? Yna, rhaid dewis pa ddull o arsylwi sydd yn addas neu’n gyfleus yn yr amgylched i’w ddefnyddio’n effeithiol.  Dyweda Tripp (2011) mae na ddau rheswm i ddefnyddio ddigwyddiad beirniadol mewn addysg: i wella addysgu dylid ddatblygu sgiliau beirniadol effeithiol tu fewn y dosbarth; arweinir hyn i hybu ymchwiliad pellach i wella ddealltwriaeth tu fewn y dosbarth. Crëir ddigwyddiad beirniadol allan o ddigwyddiad cyffredin neu rhywbeth sydd wedi ein diddori am resymau unigryw i’r cipolwg golygfa, ond rhaid ddehongli yr hyn a welwyd drwy ddeall arwyddocâd y digwyddiad, esbonia Tripp (2013). 
Yn ychwanegol, mae angen dewis y dull mwyaf addas i gyd-fynd gyda’r astudiaeth achos ac i benderfynu neu llau ddefnyddio data maintiolus neu ansoddol.
Mae penderfynu pa ddull i ddewis yn seilio ar nifer o ffactorau sydd yn cynnwys: y fath o arsylwi; ydych chi’n ffocysu ar ymddygiad, canlyniadau neu ddilyniant; gwahanol ddamcaniaethau; cyfyngiadau oherwydd gweithgareddau, adnoddau, amser neu amgylchedd.  Gellir dewis rhwng sawl fath o fethodoleg sef: diagramatic, samplo, ysgrifenedig a rhestr wirio. Digwyddodd yr arsylwad yma ar ôl cyfnod clo'r firws Cofid-19, felly dewiswyd defnyddio’r dull anghyfranogol strwythuredig, a’r dull ansoddol ymlaen llaw, oherwydd y cyfyngiadau sy’n ynghlwm os defnyddir un o’r dulliau eraill.
Gwelir manteision ac anfanteision i bob dull felly gwell penderfynu ymlaen llaw pa un sydd yn ymrwymo’n well neu’n addas i’r hyn sydd dan arsylwad. O’r safbwynt data ansoddol, mae gweithio mewn lleoliad naturiol mewn amser iawn ar yr un llaw yn fanteisiol. Gellir addasu’r casgliadau data a’r dadansoddi wrth i batrymau newydd ymddangos, cael mewnwelediad ystyrlon i wella systemau. Mae ymatebion penagored yn galluogi dadorchuddio problemau neu cyfleodd nad oedd dan gydnabyddiaeth nes iddo ddigwydd. Ar y llaw arall, wrth arsylwi mewn amser real, mae hyn ar ei ben ei hun yn annibynadwy oherwydd mae’r goddrych methu cael ei ddyblygu, ac mae’r cyffredinoladwyedd cyfyngedig a’r llafur dwys i wirio’r data yn anfanteisiol  (Pritha Bhandari, 2020)
Noda Nisbett a Watt 1984 (Cohen, Manion a Morrison, 2013) y cryfderau a gwendidau’r astudiaeth achos: maent yn ddealladwy i gynulleidfa eang, o sefyllfa ar raddfa fach am achlysur sy’n hybu mewnwelediadau i ddigwyddiadau tebyg, a gall un ymchwilydd bwrw ymlaen yn annibynnol; oherwydd cyfyngder y lleoliad a’r digwyddiad efallai dyw’r astudiaeth ddim yn berthnasol i eraill ac oherwydd natur yr arsylwad  gall yr ymchwilydd gael ei dynnu mewn i’r sefyllfa heb yn wybod ar y pryd.
Awgryma Fletcher a Wood (2018) i baratoi  cyn dechrau astudiaeth achos drwy greu rhestr gwirio o’r hyn rydych yn bwriadu seilio eich arsylwad ar ee ydy’r dysgwyr ar dasg i weithio, oes pwrpas  clir i’r wers ,a oes gweithgareddau addas wedi’i gosod i gyd-fynd , ydy’r dysgwyr yn gysylltiedig gyda’r wers ac a  oes gwaith bellach  heriol wedi trefnu ymlaen llaw yn dilyn un o nifer o dechnegau Asesu ar gyfer dysgu (AagD) sydd yn gallu mesur dealltwriaeth y dysgwyr mewn amser real.
Pwrpas yr astudiaeth achos yw ymchwilio digwyddiad/achlysur, i ddehongli'r digwyddiad, rhoi rheswm i’r digwyddiad drwy gysylltu gyda damcaniaethau neu godi cwestiwn o ganlyniad i syniadau newydd, ac o safbwynt darpar athro, pa well leoliad nag yn y dosbarth gydag athro profiadol i weld creadigaeth digwyddiad, arsylwi, trafod, ymchwilio, dealltwriaeth o’r hyn sydd yn mynd ymlaen o dan yr wyneb.



Y Pedwar Diben
O ganlyniad i’r Athro Graham Donaldson(2015) yn ysgrifennu’r Adolygiad Annibynnol ‘Dyfodol Llwyddiannus’ a argraffwyd yn Chwefror 2015, mae’r Cwricwlwm i Gymru ar y trywydd cyffrous i ddechrau ym Medi 2022 i ddosbarthiadau o’r Feithrin lan at flwyddyn 7.Mae'r adroddiadau ac argymhellion yn dangos sut  gall y  6 Maes Dysgu a Phrofiadau, a’r sgiliau trawsgwricwlaidd gefnogir pedwar diben sydd yn graidd i’r Cwricwlwm Newydd.
Y pedwar diben:
“Dysgwyr uchelgeisiol, galluog
Cyfranwyr mentrus, creadigol
Dinasyddion egwyddorol, gwybodus 
Unigolion iach, hyderus”.  Donaldson( 2015 tud 50).
Arsylwyd gwers fathemateg gyda grŵp o ddysgwyr o flwyddyn 1 (ifainc) o’r haen isel (gweler atodiad 2). Athroniaeth yr ysgol hon ar hyn o bryd, hynny yw yng nghrafangau’r cofid, yw derbyn y dysgwyr i mewn i fyd addysg ar ôl oes i ffwrdd, ac i gael nhw i ail gydio yn nhrefn y dydd, ailgynnau cyfeillgarwch ac i ddechrau atgyfnerthu'r sgiliau ac addysg a chawsant cyn-cofid. Felly does dim asesu wedi bodoli'r tymor yma, a defnyddir tystiolaeth y flwyddyn flaenorol wrth rwpio’r dysgwyr i ailadrodd safonau'r dosbarth derbyn a’i llywio ymlaen tuag at y cam nesaf.
Plethwyd y pedwar diben ar draws y gweithrediad yma i hybu tyfiant ond yn bennaf nodwyd fod y  dysgwyr “yn gyfranwyr mentrus, creadigol ac yn barod i chwarae eu rhan yn llawn yn eu bywyd a’u gwaith,” Donaldson (2015 tud 31).
Aeth y  grŵp allan o’r dosbarth at ardal dawel i fynd dros ddulliau cyfri gwrthrychau 1-5, gan ddefnyddio blociau lliwgar, defnyddio bysedd i gyfri ac yna ymarfer ffurfio’r rhifau ar fwrdd gwyn. Gan nad oedd sgiliau motor manwl dda ganddynt.
 “Oh that’s how you do it!” meddai un gan droi i’w chyfaill a dechrau esbonio sut i gyfri’r gwrthrychau. Nodwyd bod angen codi hyder y grŵp yma drwy ddefnyddio ystod o wrthrychau i greu'r swm ei hunain ac i wella cryfder eu bysedd wrth drin popeth. Sylwyd bod un dysgwr yn amheus gyda’r gwaith a methu canolbwyntio rhyw lawer.
Roedd hyder y dysgwyr yn isel i ddechrau ond wrth iddynt ddewis y gwrthrychau a’i thrin nhw drwy symud a’i gosod mewn llinell neu bentwr a oedd yn ddealladwy iddynt hwy, sylweddolant y gallent ail ffurfio’r dasg i gyd-fynd gyda’i dealltwriaeth flaenorol. Drwy addasu'r dasg yn annibynnol neu mewn parau, dechreuant drafod yn defnyddio geirfa’r ddwy iaith  er mwyn ceisio datrys y broblem o’i blaenau. Araf oedd y symudiadau yma a bu angen annog y dysgwyr drwy gydol y sesiwn i ddyfalbarhau ac i gadw mewn ffocws ond llwyddo gwnaeth rhai i weld olau dydd. Mynegodd un dysgwr sut i drin y data drwy ysgrifennu ar y bwrdd gwyn, ar ôl gwylio’r cynorthwyydd yn modelu’r swm ac aeth yn ei blaen i esbonio i’w chyfoedion. Gwelwyd bod yr holl grŵp yn awyddus i ddysgu wrthi a drwy esbonio, symud y gwrthrychau i fynegi’r swm ac ysgrifennu’r rhifau lawr wrth fynd ymlaen, datblygwyd y sgil amlorchwyl yn naturiol. Elwodd pawb yn y dasg yma, wrth i un gymryd y cyfrifoldeb o esbonio a’r gweddill yn gwrando ac yn dysgu.


Adolygiad Llenyddiaeth
Cafwyd mynediad i ddosbarth flwyddyn 1 ifainc o 0900-1430 ac eithrio amseroedd estynedig chwarae a chinio. Yn ystod y diwrnod, gwelwyd digwyddiadau ac anodwyd ar atodiadau 1-4 (welwyd yr atodiad). Roedd ymddygiad y dysgwyr yn barchus iawn drwy gydol y dydd nid oherwydd eu bod yn cael arsylwad ond sylweddolwyd bod naws parchus yn llifo’n llyfn drwy’r ysgol rhwng pob unigolyn ar y safle, yn y dosbarth, yn y neuadd ginio, ar yr iard ac ar ddiwedd y dydd wrth adael y safle dysgu nôl i’r aelwyd.
Dywedwyd ar ddechrau’r sesiwn addysgu nad oedd y plant wedi cael  eu hasesu ddâr y dosbarth derbyn, a’r prif bwyslais oedd cael y dysgwyr nol i’r arfer o fynychu’r ysgol mewn awyrgylch ddiogel a hapus ac i ailgydio mewn trefn y dydd heb roi pwysau ar neb. Nodwyd bod iechyd a lles y disgybl yn bwysig i hwyluso dysgu (gwelir atodiad 4) .
Esboniwyd McLeod, (2020) bod damcaniaeth cymhelliant Hierarchaeth Maslow (1943,1954) yn dilyn 5 haen pyramid ac mae angen bodloni o’r gwaelod sef ffisiolegol, diogelwch, cariad ac yn perthyn, yn gyntaf cyn cyrraedd yr haenau uwch sef parch ac yna hunansylweddoliad.  Yn yr ystafell ddosbarth gwelwyd bod y ffordd o fagu diddordeb mewn dysgwyr yn deillio o’r dull cyfannol a gwelir cyflinellau tebyg rhwng y ddamcaniaeth hon a’r 4 Diben y cwricwlwm newydd.
“Maslow (1971, p. 195) argued that a humanistic educational approach would develop people who are “stronger, healthier, and would take their own lives into their hands to a greater extent. With increased personal responsibility for one’s personal life, and with a rational set of values to guide one’s choosing, people would begin to actively change the society in which they lived” (McLeod, 2020).

Er nad oedd asesiadau wedi mynd yn ei blaen roedd grŵp o chwe dysgwr gallu isel yn amlwg tu fewn y dosbarth  ac yn ychwanegol i’r sesiynau fathemateg carwsél tu fewn a thu allan yn ystod y bore, cafodd y grŵp cyfle i fynd at ystafell dawel i gael gwers ymyrraeth i godi lefel dealltwriaeth gyda’r cynorthwyydd (C).
Eisteddodd y dysgwyr mewn hanner cylch gyda’r C yn y canol a gosodwyd yr adnoddau o fewn estyn i bawb. Amcan yr ymyrraeth oedd codi hunanhyder i drafod, ysgrifennu a deall adio. Eglurwyd yn gyntaf bod gwahanol siapau amryliw 3D ar gael i adio, roedd byrddau gwyn a ffeniau du i ysgrifennu symiau, a lluniau o adnoddau a symbolau ar gael i greu swm. Defnyddiwyd iaith glir a syml i gyflwyno’r wers, yn ailadrodd ambell ddarn yn Saesneg a chwestiynau agored wrth fynd ymlaen i sicrhau bod pawb yn gyfforddus ac yn awyddus i ddysgu ac yn bwysicach i gymryd rhan. Sylwyd bod plentyn X a Y ar ffiniau’r grŵp, edrychant yn ddisymwth a nerfus, methu eistedd yn llonydd a lefel chanolbwyntio isel iawn. Synhwyrwyd eu bod yn gyfforddus i fod yno, ond yn anghyfforddus i sgwrsio, trin yr adnoddau ac i gwblhau fel eu cyfoedion. Yn y sefyllfa yma, tybiwyd drwy ddefnyddio “Y Raddfa Leuven am Les drwy Ddysgu” gwelwyd drwy ddarllen eu hiaith gorfforol eu bod rhywle ar raddfa isel i ganolig. Dylid cymryd gofal i sylwi ar hyn ac addasu'r wers i ymateb i’w gofynion. Yn yr achlysur yma, efallai gan fod pawb yn cael ei arsylwi, a hyn ar ddechrau tymor ysgol ar ôl cyfnod clo, roedd y sefyllfa yn anodd iddynt ymglymu. Dyweda Ferre Laevers (2017) o ran lles dysgwr, mae angen teimlo’n dda iawn i ymglymu mewn tasg, os mae’r datblygiad emosiynol, personol a chymdeithasol yn iawn mi fydd y cymhelliad yno i gael gafael ar y gwaith.
Defnyddiwyd y Model Cysylltiadau gan Haylock, et al., (2014) sydd yn defnyddio pedwar elfen i addysgu mathemateg: Iaith (athro i ddysgwr; dysgwr i ddysgwr) symbolau (rhifau a + a = ), lluniau (llinell rhif) a phrofiadau diriaethol (blociau 3D). Dyweda Haylock, et al.,(2014) i blentyn ddeall mae angen dysgu sut i ddysgu gyda dealltwriaeth. Yn y gorffennol dysgwyd plant drwy ffordd rôt, gyda dim ystyriaeth i pam, sut, pryd ac i ba bwrpas. Mae’r angenrheidrwydd i allu ateb y cwestiynau hyn yn ddelfrydol i ddysgu ac i adeiladu ar yr hyn sydd wedi’i ddysgu yn flaenorol. Edrychwyd ar y wers drwy lygaid newydd, a gwelwyd y dysgwyr yn frwdfrydig i gydio yn y syniadau yma yn feddyliol a llythrennol a gwirioneddol. Cyflwynwyd symbolau yn gyntaf, yna’r profiadau diriaethol, dewiswyd geirfa ddealladwy, a chwestiynu i annog trafodaeth. Ffurfiwyd parau, cwrdd â rhannu, ffurfiwyd symbolau a rhifau ar y bwrdd gwyn i hyrwyddo dealltwriaeth fathemategol. Aralleiriwyd cwestiynau agored perthnasol i’r grŵp, llwyddwyd i godi eu hyder i fynegi atebion sydd ddim yn orfodol cywir. Roedd hyn yn annog trafodaeth ar y daith a ddefnyddiwyd i ddarganfod yr ateb. Wrth addysgu mewn ffordd gyfrannol, mae’r dysgwyr yn cael y cyfle i ddarganfod, arbrofi, ac i archwilio mewn ffordd ymgysylltiad ymarferol ystyrlon. Gan taw cyfraniad annibynnol yw hwn, mae’r dysgwr yn gallu perchen rhain, deall, dwyn i gof tan y wers nesaf ac adeiladu o’r man gorffen. Clywyd un o’r grŵp yn rhannu gyda ffrind, “Oh that’s how you do it, now I get it!” a dechrau dangos drwy gydio yn y gwrthrychau, symud nhw o gwmpas wrth ddefnyddio ei hiaith hi i symleiddio’r dasg ac yna edrych ar y symbolau ac ysgrifennu ar y bwrdd gwyn. Yr hyn a wnaeth oedd dynwared sgaffaldau'r CDD ar lefel ei chyfoedion. Ar ddiwedd y wers, hwyrach nad oedd dysgwyr X a Y wedi cwbl ddeall y dasg, ond roedd ei sgiliau gwrando a chanolbwyntio wedi cynyddu, eu camau hwy oedd cadw ar dasg heb roi’r gorau iddi.
Ceir wahanol ddamcaniaethau am ddatblygiad y plentyn ac un sydd yn ymrwymo i’r digwyddiad critigol a welwyd yw “Y Parth Datblygiadol Procsimol (ZPD)“ gan Lev Vygotsky, sef Seicolegwr ac Adeileddwr Cymdeithasol o Rwsia (ysgrifennodd ei waith yn 1920au ond nid tan y 60au cawsant eu cyfieithu).  Dyweda Vygotsky bod y  ZPD rhwng y lefel mae dysgwr yn gallu gwneud heb gymorth a’r lefel potensial mae dysgwr gallu cyrraedd dan arweiniad a chymorth. Creda Vygotsky fod: pwyslais ar rôl ffactorau cymdeithasol mewn datblygiad gwybyddol; pwyslais ar fewnbwn gan oedolion a chyfoedion galluog (Smidt, 2013). Yn ôl Vygotsky mae angen gwybod lle mae'r dysgwr yn ei ZPD ei hunan a gyda chyfoedion, oherwydd does dim pwrpas rhoi gwaith sydd rhy syml neu bydd y dysgwr yn danto, a ni ddylid rhoi gwaith rhy estynedig sydd gallu peri  ddysgwr rhoi’r ffidil yn y to cyn dechrau. Felly mae addysgwr effeithiol yn gallu rhagweld hyn a dyna pam crëwyd y dasg wedi’i wahaniaethu i’r grŵp yma. Noda Mntunjani(2018)  bod angen i addysgwyr adlewyrchu’n gyson ar lefelau ZPD ddysgwyr oherwydd mae’r lefel yma yn llifo ar wahanol adegau o dan amgylchiadau gwahanol mewn awyrgylch wahanol i’w gilydd ac felly drwy adlewyrchu ceir y cam nesa o gynnydd ei gynllunio ar eu cyfer.
Fel arfer mae sgaffaldio yn mynd llaw yn llaw gyda ZPD, canlyniad o waith Wood, Bruner a Ross (1976) yw hwn ysgrifenna McLeod Saul 2019. Ystyr sgaffaldio ydy cymorth, sef dangos sut i wneud un cam ar y tro, camu nôl, aralleirio os oes diffyg dealltwriaeth, camu nôl, a symud y cymorth fel bod angen gyda’r dysgwr i lwyddo mewn sefyllfa lle os nad oedd cymorth ar gael, ni fydda’r dysgwr wedi goresgyn y gwaith.
Drwy gydol y wers felly, roedd yn amlwg fod y CDD yn ymwybodol o ddisgwyliadau’r grŵp. Darllenwyd y wers gan yr ymchwiliwr fel digwyddiad critigol, gan mai ystyr hwn yw digwyddiad cyffredin sydd wedi cael ei ddadansoddi i gyfateb gyda damcaniaethau addysgeg a modelau dysgu i well ddeall yr hyn sydd yn gweithio ar lawr y dosbarth wrth addysgu Tripp(2011).
Yn gryno, arsylwyd ar wers a oedd wedi gweddi Model Cysylltiadau gyda’r Parth Datblygiadol Procsimal a sgaffaldio i annog cynnydd yn y grŵp lefel isel, wrth edrych mas dros ei lles ac iechyd i sicrhau eu bod yn cael yr un mynediad ac ecwiti a phawb arall.




Adfyfyrio
[bookmark: _Hlk53927903]Cyn dechrau ar y daith newydd yma, beth oedd fy niffiniad am adfyfyrio a gwerthuso a pham? Yn gryno, i ddeall sut i fynd ymlaen wrth edrych yn nol a sut i wella fy addysgu a gwell dysgu gan ddysgwr. Drwy gael y profiad o arsylwi ar astudiaeth achos a’r cyfle i gael cipolwg ar achos nad oedd yn gritigol ar yr arwyneb, ond drwy edrych a dadansoddi'r hyn a welais o dan y bŵt a cheisio plethu a chlymu'r hyn a welwyd gyda’r hyn a ddysgwyd, yna dyma’r cam cyntaf i geisio gofyn cwestiynau cynnar: beth ddigwyddodd, pam, esboniad, sut i wella drwy arbrofi gyda syniadau newydd, trafodaeth gyda chyfoedion a dysgwyr, adborth ar ôl arsylwad, a chofnodi i adfyfyrio a hunan werthuso i wella yn y pendraw.
The case becomes “the basis of a thorough, holistic and in-depth exploration of the aspect(s) that you want to find out about” (Kumar, 2014: 155).

Mae sawl model i gael syniadau o sut i adfyfyrio a gwerthuso addysgu: Kolb’s learning cycle (1984), Gibbs’ reflective cycle (1998), Reflection-in-action and reflection on action gan Schön (1991) ac maen nhw i gyd eisiau cael y profiadau gorau i’r addysgwr a’r dysgwr drwy ddatod dysgu a deall y cysylltiad rhwng gwneud a meddwl.(Cambridge Assessment International  Education, 2020). Mae’r pedair  lens gan Brookfield (1998) yn cael ei ddefnyddio o safbwynt pedwar llwyfan weledol: lens dysgwr; lens ymarferydd; lens cyfoedion; lens damcaniaethol. 
Ar ôl gweld, cymharu ag ystyried y cylchredau uchod roeddwn yn teimlo anhawster wrth eu dilyn tan ddod ar draws rhestr gwirio a chafodd eu cynnig gan.(Cambridge Assessment International  Education, 2020) . Roedd y rhestr gwirio yn cynnwys 5R; Reacting, Recording, Reviewing and Revising, Reworking, Reassesing. Rwy’n teimlo gallaf cysylltu yn well gyda hon ac wedi adfyfyrio gan ei ddefnyddio isod.  
Reacting: Yn ystod yr astudiaeth achos yma, arsylwais y wers drwy lens cyfoedion am y tro cyntaf. Doeddwn ddim yn gwybod beth oedd mynd i ddigwydd ond gyda llygaid craff gwelais fodel cysylltiadau, y parth procsimol a sgaffaldio yn mynd yn ei flaen. Yn gydamserol, teimlais fy mod yn gallu gweld drwy lens y dysgwr ar yr un pryd oherwydd ar y foment yno, dysgwr oeddwn i. Gallaf hefyd dangos empathi gyda’r dysgwyr a dyma un o brofiadau’r diwrnod rwyf am gofnodi. Chofiaf sut roeddwn i a nhw  yn teimlo o’r profiad o arsylwi. Cododd fy hunanhyder hefyd drwy weld dysgwyr yn dysgu, wrth i’r ymarferydd  trosglwyddo gwybodaeth i grŵp mewn dull hwylus a chyfeillgar.
Recording : Nodais hefyd yr angenrheidrwydd i fod yn hyblyg i addasu fy ngwersi i adlewyrchu y gwahaniaeth rhwng dysgwyr. Mae’r gallu yma yn cael effaith uniongyrchol ar fy llwyddiant wrth addysgu grwpiau/dysgwyr gwahanol gan mae’n debygol ni fydd pob dysgwr yn ymateb yn yr un ffordd.
Reviewing and revising : Gallaf ystyried y broses o’r traethawd yma fel y cyfnod o adfyfyrio ac ailfeddwl, gan fy mod yn defnyddio’r wybodaeth a chasglwyd er mwyn cynnig gwelliannau bellach ac i ysbrydoli fy nysgu i fod yn addysgwr da. Rwyn awgrymu fod yr addysgwr yn defnyddio asesu ar gyfer dysgu gweledol drwy gydol y wers er mwyn gwybod lefel dealltwriaeth yr addysgwr, ac i'w godi lefelau hunanhyder drwy gydnabyddiaeth o’u datblygiad.
Reworking: Yn yr achos yma mae hyn wedi cynnwys defnyddio modelau arall i ffurfio awgrymiadau bellach, er hyn na fydd yn bosib gweld y newid a awgrymwyd gan eu bod yn ddamcaniaethol. Teimlaf mewn achosion lle fydd na pherthynas drylwyr gyda’r dysgwyr mi fydd yn haws rhoi addasiadau yn eu lle yn fwy effeithiol.

Reassessing: Wrth nodi’r holl bwyntiau uchod, byddaf yn ailgynllunio gan gynnwys addasiadau i’r gwallau a welwyd yn ystod y proses adfyfyrio. Fe fydd y cyfnod ailasesu yma yn gallu rhoi adborth pellach, gan gofnodi neu ystyried ymatebion y dysgwyr.


Casgliad
O ganlyniad i arsylwi ddigwyddiad cyffredin a droswyd mewn i  astudiaeth achos drwy ddefnyddio ymchwiliad ansoddol anghyfranogol strwythuredig, ar yr adeg yma, a chymharu’r hyn a welwyd gyda damcaniaethau a modelau a drafodwyd mewn darlithiau, teimlaf y byddaf gallu fel ymarferwr yn y dyfodol adfyfyrio’n gritigol ar fy ngwersi. Mae gallu edrych yn gritigol neu cael eich harsylwi yn sylfaen cadarn i anelu at rhagoriaeth ymhob wers i sicrhau safon addysgu uchel ac felly’n gwahodd y dysgwyr i gael gafael ar ddysgu o safon uchel hefyd. 
Yn dilyn achos astudiaeth, mae ymarferydd gallu defnyddio’r gwybodaeth yma i ddatblygu hunanymwybyddiaeth tu fewn y dosbarth ac mae’n gallu creu cyfleodd i fyrddio ar waith ymchwil sydd yn arfer da i wella datblygiad proffesiynol ei hunan.

